钦定古今图书集成/明伦汇编/氏族典/第411卷 > 《廖用贤尚友录》 > 杜之伟
## 钦定古今图书集成/明伦汇编/氏族典/第411卷 > 《廖用贤尚友录》 > 杜之伟

按《陈书杜之伟传》：“之伟字子大，吴郡钱塘人。父规，梁
奉朝请。之伟幼精敏有逸才，仆射徐勉尝见其文，重
其有笔力。中大同元年，梁武帝幸同泰寺舍身，敕勉
撰定仪注。勉以台阁先无此礼，召之伟草具其仪，乃
启补东宫学士。湘阴侯萧昂为江州刺史，以之伟掌
记室。昂卒，还京，寻除扬州议曹从事，转安前邵陵王”
田曹参军，又转刑狱参军。侯景反之，伟逃窜山泽。及
高祖为丞相，素闻其名，召补记室参军，迁中书侍郎，
领大著作。高祖受禅，除鸿胪卿，迁太中大夫。永定三
年卒。